VENDIM
Nr. 245, datë 29.3.2017

PËR DHËNIEN ME QIRA, ME TARIFË TË REDUKTUAR, TË SALLËS SË KONCERTEVE TË PALLATIT TË KONGRESEVE, TEATRIT KOMBËTAR TË OPERËS, BALETIT DHE ANSAMBLIT POPULLOR[footnoteRef:1] [1:  VKM nr. 245, datë 29.3.2017 është botuar në Fletoren Zyrtare nr. 70, datë 5 prill 2017.
VKM nr. 812, datë 29.12.2017 është botuar në Fletoren Zyrtare nr. 236, datë 4 janar 2018.
VKM nr. 84, datë 20.2.2019 është botuar në Fletoren Zyrtare nr. 25 shkurt 2019.] 

(Ndryshuar me VKM nr. 812, datë 29.12.2017; nr. 84, datë 20.2.2019)
(I përditësuar)

Në mbështetje të nenit 100 të Kushtetutës, të neneve 784 e 801, të ligjit nr. 7850, datë 29.7.1994, “Kodi Civil i Republikës së Shqipërisë”, dhe në vijim të pikës 8, të kreut III, të vendimit nr. 54, datë 5.2.2014, të Këshillit të Ministrave, “Për përcaktimin e kritereve, të procedurës e të mënyrës së dhënies me qira, enfiteozë apo kontrata të tjera të pasurisë shtetërore”, të ndryshuar, me propozimin e Kryeministrit, Këshilli i Ministrave

VENDOSI:

1. Lejimin e dhënies me qira, me tarifë të reduktuar, të sallës së koncerteve të Pallatit të Kongreseve, Teatrit Kombëtar të Operës, Baletit dhe Ansamblit Popullor për zhvillimin e aktiviteteve të tij artistike deri në përfundim të rikonstruksionit të mjediseve të këtij teatri. 
2. Tarifa e qirasë së sallës së koncerteve do të jetë në masën ekuivalente të shpenzimeve operative të kryera respektivisht për çdo aktivitet, gjatë gjithë periudhës së dhënies me qira. 
[bookmark: _GoBack]3. Shpenzimet për pagesën e qirasë, sipas këtij vendimi, të përballohen nga buxheti i vitit 2019, miratuar për Ministrinë e Kulturës.
4. Ngarkohen Drejtoria e Shërbimeve Qeveritare, Teatri Kombëtar i Operës, Baletit dhe Ansamblit Popullor dhe Ministria e Kulturës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

